เดินผ่านไปผ่านมาในสยามฝั่งถนนด้านหลังมาก็นานก็เพิ่งจะเคยลองร้านเครปร้านนี้เมื่อเพื่อนเกิดอาการหิวมื้อบ่ายขึ้นมาค่ะ

ร้านเครปสัญชาติไทยนี้ตั้งอยู่ใกล้กับร้านตัดผม art hair ตรงข้ามกับร้านขนมครกใบเตย หน้าร้านเค้าจะหันออกสู่ถนนเส้นในของสยามค่ะ สมัยก่อนร้านนี้ตั้งอยู่ตรงแถวร้านกาแฟมงคลเดิมที่ปัจจุบันเปลี่ยนเป็นช้อปปิ้งมอลล์ A La Art ไปแล้ว คนขายเดิมเค้าเหมือนจะเป็นคนญี่ปุ่นน่าตาดีและทำเครปช้าไปนิด 

ร้านเป็นห้องแถวเดียวเล็กๆชั้นเดียว มองเข้าไปเห็นเตาทำเครปสามเตาก่อนเลย ส่วนด้านข้างทั้งสองฝั่งเป็นที่ให้นั่งทานและนั่งรอค่ะ ที่นั่งมีไม่มาก ได้ฝั่งละสามสี่คน 

ที่นี่เค้าจำหน่ายเครปหลากหลายไส้แล้วแต่เลือก รวมถึงเลือกซอสกันเองด้วยค่ะ เริ่มต้นที่ 39฿ แต่ถ้าใครคิดเมนูไม่ออกเค้าก็มีชี้แนะไว้บนกระดานข้างฝาค่ะ 

เราเลยสั่งมาเป็นไส้
:: แฮม ไข่ 45฿ /หมูหยอง แฮม พริกเผา 45฿ / ปูอัด ไข่ 45฿ ::
ไส้แต่ละชนิดเค้าให้มาปริมาณกำลังดีค่ะ กัดแต่ละคำก็ยังได้สัมผัสไส้อยู่ ที่สำคัญคือชอบตัวแป้งเครปเค้าค่ะ มันกรอบกำลังดี หอมอร่อยด้วย 

แต่ร้านเปิดไม่ค่อยเป็นเวลาเท่าไหร่ค่ะ บางทีเปิดบ่ายๆเลยก็เคยเจอ แต่ลูกค้าก็ยังเยอะอยู่นะคะ ใครสนใจตามมาลองได้ค่ะ